Теодор Щорм
Разкаяние и злоба

Превод от немски: Гео Милев, —

chitanka.info

Болезнено хапеш нежните устни —

и кръв се разлива по тях,

о, зная, разбирам — така ти желаеш,

защото аз нявга целувал ги бях.

А твоите руси коси избеляват

сред слънчевий жар, и дъжд плиска по тях

о, зная, разбирам — така ти желаеш,

защото аз нявга целувал ги бях.

Стоиш пред огнището — в дим и жарава

попукват се твоите нежни ръце:

о, зная — така ти желаеш, защото

притискал ги бях аз до свойто сърце.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.